New Zealand

New Zealand (Eng-gí ho͘-im: /njuːˈziːlənd/, Óa-im: "niu jí-len-toh"), Māori-gú hō-miâ Aotearoa, mā thang e̍k-chò Sin Se-lân (新西蘭), Liú-se-lân (紐西蘭), ia̍h Niú-se-lân, sī Tāi-iûⁿ-chiu ê kok-ka. Hō-miâ Hô-lân ê thàm-hiám-chiá Abel Tasman tī 1642 nî ê sî kā pún só͘-chāi hō chò Staten Landt, goân-lâi sī lia̍h-kiò chia sī Lâm Bí-chiu ê lâm-pêng bóe. 1645 nî, Hô-lân ê tē-tô͘-su kái miâ Nova Zeelandia ("Sin Ji̍t-lân-jia"), che sī tùi Hô-lân ê séng-hūn Zeeland hō--lâi-ê. Té-bóe Eng-kok ê thàm-hiám-chiá James Cook koh kā hō-miâ Eng-gí-hòa, pìⁿ chò New Zealand. New Zealand chit-ê Eng-gí-miâ tī kin-sè khah liû-hêng ê im-e̍k-gí chi̍t khoán sī Liú Se-lân (紐西蘭), chóng-sī nā Tâi-oân-ōe it-poaⁿ sī kóng Niú Se-lân. Mā ū-ê hoan-e̍k ū chiàu New ê ì-sù, pìⁿ chò Sin Se-lân (新 *). Kî-tha Tang-iûⁿ-sek ê im-e̍k-gí koh ū Giû Se-lân (牛西蘭), Sin Siat-lân-tō͘ (新設蘭杜), Sin Se-lân-thó͘, Sin Tī-i-lân-thó͘ (新地伊蘭土), Sin Chek-lân-thó͘ (新則蘭土), Sin Chek-lân-tē (新則蘭地) téng khoán. Ū chi̍t khoán Maori sek ê hō-miâ sī Aotearoa. Chóng-sī Maori lâng tī Au-chiu-lâng kòe hia chìn-chêng sī-m̄-sī ū ēng chit jī piáu-sī kui-ê kin-á-ji̍t ê New Zealand, sī iáu bô kài chheng-chó ê tāi-chì. Khah goân-sú ê ì-sù, Aotearoa sī chí-miâ New Zealand ê Pak-tó. Maori-gí ia̍h ū pa̍t khoán chheng-ho͘ New Zealand chú-iàu tó-sū ê miâ, pau-koat hō Pak-tó sī Te Ika-a-Māui, chheng Lâm-tó sī Te Waipounamu ia̍h Te Waka o Aoraki. New Zealand Tē-lí-ha̍k Lí-sū-hōe ( New Zealand Geographic Board) tī 2009 nî ê sî, hoat-kiàn kok-ka m̄-bat tēng koan-hong ê Lâm/Pak-tó hō-miâ, sòa tī 2013 nî ê sî chèng-sek siat Pak-tó hō Eng-gí North Island kap Maori-gí Te Ika-a-Māui, Lâm-tó hō South Island kap Te Waipounamu. Le̍k-sú Waitangi Tiâu-iok tī 1840-nî chhiam-tèng liáu-āu, New Zealand chiâⁿ-chò Eng-kok Si̍t-bîn-tē. Tē-lí Chù-kái Chham-chiàu Su-chì Hay, Jennifer; Maclagan, Margaret; Gordon, Elizabeth (2008). Dialects of English: New Zealand English. Edinburgh University Press. ISBN 978-0-7486-2529-1. Chù-kha Siong-koan ê bûn-chiuⁿ Jia̍t-lân-jia Siâⁿ [1]